CELEX: 62021CA0096
Language: et
Date: 2022-03-31 00:00:00
Title: Kohtuasi C-96/21: Euroopa Kohtu (kaheksas koda) 31. märtsi 2022. aasta otsus (Amtsgericht Bremen eelotsusetaotlus – Saksamaa) – DM versus CTS Eventim AG & Co. KGaA (Eelotsusetaotlus – Tarbijakaitse – Direktiiv 2011/83/EL – Taganemisõigus kauglepingute ja väljaspool äriruume sõlmitud lepingute puhul – Taganemisõiguse kasutamisega seotud erandid – Artikli 16 punkt l – Vaba aja veetmise teenuste osutamine – Leping, milles on ette nähtud teenuse osutamise konkreetne kuupäev või ajavahemik – Piletimüügiteenuste osutamine – Vahendaja, kes tegutseb enda nimel, kuid vaba aja veetmise ürituse korraldaja ülesandel – Taganemisõiguse kasutamisega seotud risk)

23.5.2022   
            
            
               ET
            
            
               Euroopa Liidu Teataja
            
            
               C 207/5
            
         
      Euroopa Kohtu (kaheksas koda) 31. märtsi 2022. aasta otsus (Amtsgericht Bremen eelotsusetaotlus – Saksamaa) – DM versus CTS Eventim AG & Co. KGaA
      (Kohtuasi C-96/21) (1)
      
      (Eelotsusetaotlus - Tarbijakaitse - Direktiiv 2011/83/EL - Taganemisõigus kauglepingute ja väljaspool äriruume sõlmitud lepingute puhul - Taganemisõiguse kasutamisega seotud erandid - Artikli 16 punkt l - Vaba aja veetmise teenuste osutamine - Leping, milles on ette nähtud teenuse osutamise konkreetne kuupäev või ajavahemik - Piletimüügiteenuste osutamine - Vahendaja, kes tegutseb enda nimel, kuid vaba aja veetmise ürituse korraldaja ülesandel - Taganemisõiguse kasutamisega seotud risk)
      (2022/C 207/06)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Bremen
      
         Põhikohtuasja pooled
      
      
         Hageja: DM
      
         Kostja: CTS Eventim AG & Co. KGaA
      
         Resolutsioon
      
      Euroopa Parlamendi ja nõukogu 25. oktoobri 2011. aasta direktiivi 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ, artikli 16 punkti l tuleb tõlgendada nii, selles sättes ette nähtud taganemisõiguse erandile saab tugineda vaidluses tarbijaga, kes on sõlminud vahendajaga – kes tegutseb oma nimel, kuid vaba aja veetmise ürituse korraldaja ülesandel – kauglepingu sellele üritusele sissepääsuõiguse omandamise kohta, selles osas, milles esiteks selle lepingu tarbija suhtes täitmise kohustuse lõppemine direktiivi 2011/83 artikli 12 punkti a kohaselt lepingust taganemise tõttu paneks vabastatud vahendite reserveerimisega seotud riski asjaomase ürituse korraldajale, ja teiseks selles osas, milles vaba aja veetmise üritus, millele see õigus sissepääsu annab, on plaanitud toimuma konkreetsel kuupäeval.
      
         (1)  ELT C 138, 19.4.2021.